Anne Dorte Carlson

Anne Dorte Carlson (født 10. februar 1960 i Bærum) er en tidligere norsk alpinist og næringslivsleder fra Trysil. I slutten av 1970-åra var hun en av Norges ledende alpinister.

Hun ble norgesmester i slalåm tre år på rad fra 1977 til 1979 for Haslum IL. I 1979 ble hun tildelt kongepokalen i skidrett. 

Fra 1980 studerte Carlson ved University of Utah i USA og var med på universitetets skilag. Hun ble i 1982 NCAA Champion (National Collegiate Athletic Association).

I perioden 1990–1994 var Carlson engasjert av LOOC til sentrale oppgaver i samband med alpin-arenaene og konkurransene under OL på Lillehammer i 1994.

Siden 1995 har Anne Dorte Carlson hatt ulike roller i å utvikle Trysil som turistdestinasjon.

Referanser 

Norske alpinister
Kongepokalvinnere i skiidrett
Personer fra Bærum kommune
Fødsler i 1960